পুরাতন ঢাকা কেন্দ্রীয় কারাগারের পূর্ব ও উত্তর অংশে মহিলা ওয়ার্ড। ওয়ার্ড লাগোয়া একটি দেয়াল। দেয়ালে একটি গেট আছে। এই গেট দিয়ে প্রবেশ করলে একটি দোতালা ভবন পড়ে। এই ভবনের ২য় তলায় বিউটি পারলার ও নারী বন্দীদের সেলাই প্রশিক্ষণ কেন্দ্র। ২০১৬ সালের ২৮ জুলাই ঢাকা কেন্দ্রীয় কারাগার কেরানীগঞ্জে স্থানান্তর করা হয়। এরপর থেকে এই দোতালা ভবনের সকল কার্যক্রম বন্ধ ছিল। এক সপ্তাহ আগে থেকে এই দোতালা ভবনের সংস্কার কাজ শুরু করেছে কারা কর্তৃপক্ষ।